MOCIÓN DA PRESIDENCIA SOBRE RÉXIME DE DEDICACIÓN EXCLUSIVA DE CARGOS DA DEPUTACIÓN E PERSOAL EVENTUAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2019)

O Pleno da Corporación Provincial na súa sesión, extraordinaria urxente, do día 16 de xullo de 2019 adoptou, entre outros, este acordo: De conformidade co disposto no artigo 75, 75 bis e 75 ter da Lei 7/85, reguladora das bases de réxime local, en redacción dada pola Lei 27/2013, de 27 de decembro, de racionalización e sostibilidade da Administración Local, artigo 225 da Lei 5/97, de réxime local de Galicia e segundo o artigo 13 do Regulamento de organización, funcionamento e réxime xurídico das entidades locais (ROF), o Pleno acorda por unanimidade, aprobar a Moción na que se determinan as retribucións e indemnizacións para os membros electos da Deputación Provincial de Pontevedra, e a aprobación da relación de postos de traballo de persoal eventual: Así mesmo, proponse ó Pleno ratificar a Resolución Presidencial do 03/07/2019 pola que se acorda manter o réxime de dedicación exclusiva da Presidenta, asignar a dedicación exclusiva ó deputado D. Muad Safari Marmaneu e a dedicación parcial ó deputado D. Cosmin Marian Sisques Januario, dende a data da cons titución da Corporación Provincial e ata o Pleno organizativo, no que se efectuará unha nova distribución pasando o número total de dedicacións de 14 a 16. Os nomeamentos dos membros da Corporación para estes cargos deberán ser aceptados expresamente por aqueles tal e como dispón o citado artigo 13 do ROF. De ser así terá que comunicarse esta circunstancia ó Pleno na seguinte sesión ordinaria. O custo total do período comprendido entre o 01/07/2019 ó 31/12/2019 ascende a 329.578,20 € en concepto de retribucións e a 56.564,28 € en concepto de seguridade social, cantidades que se imputarán ás aplicacións orzamentarias 19/900.9120.100.00 e 19/900.9120.160.01. Unha vez aprobado o réxime de dedicacións exclusivas corresponde á Presidenta o nomeamento dos membros da Corporación que pasarán a desempeñar os devanditos cargos. Este acordo será publicado na forma prevista no apartado 5 do artigo 75 da Lei de bases de réxime local, e no portal de transparencia da Deputación en cumprimento do estipulado no artigo 8.1 f) da Lei 19/2013, de 9 de decembro. A Presidenta informará ó Pleno con carácter trimestral do cumprimento do previsto nesta moción. Estas indemnizacións serán as actualmente vixentes, cuxos importes veñen establecidos nas bases de execución do orzamento: Por cada sesión do Pleno: 475,00 € Por cada sesión da Comisión de Goberno e comisións informativas: 200,00 € Tal e coma establecen as Bases de execución do vixente orzamento provincial, todos os membros da Deputación terán dereito a percibir indemnizacións polos gastos efectivos ocasionados no exercicio dos seus cargos segundo as normas de aplicación xeral nas administracións públicas, contidas basicamente no R. d. 462/2002, e actualizacións posteriores e orde de 8 de novembro de 1994, sobre xustificación, quedando todos incluídos no grupo I para efectos de axudas de custo, todo isto en aplicación do art.75-4 da Lei 7/85, reguladora das bases de réxime local, art.13-5 do Regulamento de organización, funcionamento, e réxime xurídico das entidades locais, aprobado polo R. d. 2568/86, de 28 de novembro, e art.225-21 da Lei 5/97, de Administración local de Galicia así como o regulamento orgánico da Deputación e a normativa propia desta Institución. Efectuarase segundo a normativa de carácter xeral anteriormente indicada para as administracións públicas, mediante conta rendida pola persoa interesada, á que se unirán os xustificantes que sexa necesario en cada caso. Dado que a determinación do número, características e retribucións do persoal eventual corresponde ó Pleno da Corporación Provincial ó comezo do seu mandato, en cumprimento do previsto no artigo 176 do Real decreto 781/86, de 18 de abril, polo que se aproba o Texto refundido de disposicións legais vixentes en materia de réxime local, e artigo 104 e 104 bis da Lei 7/1985, de 2 de abril, en redacción dada pola Lei 27/2013, de 27 de decembro, de racionalización e sostibilidade do réxime local, proponse a aprobación da relación de postos de traballo de persoal eventual, de confianza e asesoramento especial da Presidencia, nos termos que se detallan no seguinte cadro: O custo salarial total para este semestre ascende a 502.528,74 € en concepto de retribucións e de 178.877,66 € en concepto de seguridade social, cantidades que se imputaran ás seguintes aplicacións orzamentarias: 19/900.9120.110.00, 19/900.9120.110.01 e 19/900.9120.160.01. Así mesmo e a través deste acordo, o Pleno ratificará os nomeamentos do persoal eventual efectuados por Resolución Presidencial do 03/07/2019, con efectos dende a constitución da nova Corporación Provincial, con cargo as previsións da relación de postos de persoal eventual da anterior, e ata o día anterior á celebración deste pleno organizativo (15/07/2019): Nas resolucións de nomeamentos indicarase o contido das funcións, tarefas ou labores encomendadas, propios dos servizos xerais da Corporación Provincial para a súa posterior inclusión na relación de postos de traballo da Corporación. Estas retribucións serán actualizadas en función do establecido na Lei de orzamentos xerais do Estado de cada ano. Este acordo será publicado na forma prevista no apartado 5 do artigo 104 bis da Lei de bases de réxime local, e no portal de transparencia da Deputación en aplicación do sinalado no artigo 8.1 f) da Lei de transparencia. Os nomeamentos do persoal eventual, tamén serán obxecto de publicación nos lugares que se determinan no apartado anterior. Por último, a Presidenta da Deputación informará ó Pleno con carácter trimestral do número, características e retribucións do persoal eventual. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 19 de xullo de 2019 O Secretario,